****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ**

Γενική Διεύθυνση Οικονομικών και

Διοικητικών Υπηρεσιών

Διεύθυνση Προμηθειών & Διοικητικής Μέριμνας **ΠΡΟΣ: Κάθε ενδιαφερόμενο**

Τμήμα Διαγωνισμών & Συμβάσεων

Πληρ.: Μαρία Μπουρδανιώτη

🕾 210 909 8458

Ε-mail: m.bourdanioti@mindigital.gr

**Θέμα: «Πρόσκληση για την υποβολή προσφορών για την ανάδειξη αναδόχου για την παροχή υπηρεσιών Ιατρού Εργασίας (CPV 85121000-3), σύμφωνα με τις διατάξεις του ν. 3850/2010 (Α’ 84), για την κάλυψη των αναγκών του Υπουργείου Ψηφιακής Διακυβέρνησης, για χρονικό διάστημα ενός (1) έτους, με την διαδικασία της απευθείας ανάθεσης, δια της υποβολής γραπτών προσφορών»**

‘Έχοντας υπόψη:

1. το v. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» (Α΄134).
2. το v. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄133).
3. tο v. 4635/2019 «Επενδύω στην Ελλάδα και άλλες διατάξεις» (Α’ 167)
4. το v. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως ισχύει, (Α΄ 147).
5. το v. 4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις».
6. το v. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις» (ΦΕΚ Α’ 112).
7. Το ν. 3850/2020 (A’ 84) «Κύρωση του Κώδικα νόμων για την υγεία και την ασφάλεια των εργαζομένων».
8. το π.δ. 40/2020 «Οργανισμός του Υπουργείου Ψηφιακής Διακυβέρνησης» (Α΄85).
9. το π.δ. 81/2019 «Σύσταση συγχώνευση, μετονομασία και κατάργηση Υπουργείων και καθορισμός των αρμοδιοτήτων τους –Μεταφορά υπηρεσιών και αρμοδιοτήτων μεταξύ Υπουργείων», (Α΄119).
10. το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών», (Α΄121).
11. το π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων», (Α΄123).
12. την υπ΄ αριθμ. Υ6/2019 απόφαση του Πρωθυπουργού «Ανάθεση αρμοδιοτήτων στον Υπουργό Επικρατείας», (Β΄2902).
13. την υπ’ αριθμ. 7959 ΕΞ 2020 Απόφαση του Υπουργού Επικρατείας «Διορισμός Υπηρεσιακού Γραμματέα στο Υπουργείο Ψηφιακής Διακυβέρνησης» (ΥΟΔΔ 241/3.4.2020).
14. Το υπ’ αριθμ. πρωτ. 15909 ΕΞ 2020/17-06-2020 τεκμηριωμένο αίτημα (ΑΔΑΜ: 20REQ006881969) της Διεύθυνσης Ανθρωπίνου Δυναμικού και Οργάνωσης σχετικά με την έγκριση δαπάνης για ετήσια σύμβαση παροχής υπηρεσιών Ιατρού Εργασίας στο Υπουργείου Ψηφιακής Διακυβέρνησης.
15. Την υπ’ αριθμ. πρωτ. 22560 ΕΞ 2020/13-08-2020 (ΑΔΑΜ:20REQ007178417 και ΑΔΑ:6ΓΚΩ46ΜΤΛΠ-ΒΘ3) απόφαση δέσμευσης πίστωσης ύψους τριών χιλιάδων πεντακοσίων σαράντα ενός ευρώ και σαράντα τεσσάρων λεπτών (3.541,44€), σε βάρος του Ειδικού Φορέα 1053-501-0000000, ΑΛΕ 2420989001 «Έξοδα για λοιπές υπηρεσίες» οικονομικού έτους 2020.
16. Την υπ’ αριθμ. πρωτ. 225553 ΕΞ 2020/13-08-2020 (ΑΔΑΜ: 20REQ007204787 και ΑΔΑ:ΩΙ2Ε46ΜΤΛΠ-03Κ) έγκριση ανάληψης υποχρέωσης δέσμευσης πίστωσης ύψους εφτά χιλιάδων ογδόντα δύο ευρώ και ογδόντα οχτώ λεπτών (7.082,88€), σε βάρος του Ειδικού Φορέα 1053-501-0000000, ΑΛΕ 2420989001 «Έξοδα για λοιπές υπηρεσίες» οικονομικού έτους 2021.

**Αποφασίζουμε**

Τη διενέργεια απευθείας ανάθεσης, δια της υποβολής γραπτών προσφορών, για τη σύναψη σύμβασης για την παροχή υπηρεσιών Ιατρού Εργασίας (CPV 85121000-3), σύμφωνα με τις διατάξεις του ν. 3850/2010 (Α’ 84), για την κάλυψη των αναγκών του Υπουργείου Ψηφιακής Διακυβέρνησης για χρονικό διάστημα ενός (1) έτους, σύμφωνα με τα κάτωθι πληροφοριακά στοιχεία και τις τεχνικές απαιτήσεις του Παραρτήματος:

|  |  |
| --- | --- |
| **Αναθέτουσα Αρχή** | Υπουργείο Ψηφιακής Διακυβέρνησης |
| **Αντικείμενο** | Η παροχή υπηρεσιών Ιατρού Εργασίας, σύμφωνα με τις διατάξεις του ν. 3850/2010 (Α’ 84) |
| **CPV**  | **85121000-3** Ιατρικές Υπηρεσίες  |
| **Προϋπολογισμός Χωρίς ΦΠΑ** | Οχτώ χιλιάδες πεντακόσια εξήντα οχτώ ευρώ **(8.568,00€)** |
| **Φ.Π.Α. 24%** | Δύο χιλιάδες πενήντα έξι ευρώ και τριάντα δύο λεπτά **(2.056,32€)** |
| **Προϋπολογισμός με ΦΠΑ** | Δέκα χιλιάδες εξακόσια είκοσι τέσσερα ευρώ και τριάντα δύο λεπτά **(10.624,32€)** |
| **Χρηματοδότηση** | Τακτικός Προϋπολογισμός Φορέας 1053-501-0000000ΑΛΕ 2420989001 Α.Π Ανάληψης 22560 ΕΞ 2020/13-8-2020 ποσού 3.541,44€ για το οικονομικό έτος 2020 Α.Π. Ανάληψης 22553 ΕΞ 2020/13-8-2020 ποσού 7.082,88€ για το οικονομικό έτος 2021 |
| **Διάρκεια Σύμβασης** | Ένα (1) έτος |
| **Διαδικασία Ανάθεσης** | Απευθείας Ανάθεση σύμφωνα με τις διατάξεις του άρθρου 118 του ν. 4412/2016, ως έχει τροποποιηθεί και ισχύει |
| **Κριτήριο Ανάθεσης** | Η πλέον συμφέρουσα από οικονομική άποψη προσφορά μόνο βάσει τιμής  |
| **Κρατήσεις** | 1.  Φόρος εισοδήματος, σύμφωνα με το άρθρο 64 του ν. 4172/2013 (Α’ 167), όπως ισχύει.2.  0,06% επί του καθαρού ποσού του τιμολογίου, υπέρ της Α.Ε.Π.Π., η οποία υπόκειται σε τέλος χαρτοσήμου 3% και εισφορά υπέρ ΟΓΑ, με ποσοστό 20% υπέρ του χαρτοσήμου, σύμφωνα με την υπ. αριθμ. 1191/14.03.2017 Κ.Υ.Α. (Β’ 969) και τον ν. 4412/2016 (Α’ 204).3. 0,07% επί του καθαρού συμβατικού τιμήματος, υπέρ της Ε.Α.Α.ΔΗ.ΣΥ, η οποία υπόκειται σε τέλος χαρτοσήμου 3% και εισφορά υπέρ ΟΓΑ, με ποσοστό 20% υπέρ του χαρτοσήμου, σύμφωνα με το ν. 4013/2011( Α’ 204). |
| **Δημοσιότητα** | Η παρούσα πρόσκληση θα αναρτηθεί: α) στο δικτυακό τόπο του Υπουργείου Ψηφιακής Διακυβέρνησης β) στο  Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) [www.eprocurement.gov.gr](http://www.eprocurement.gov.gr/)         |

Κατόπιν των ανωτέρω καλούμε κάθε ενδιαφερόμενο να καταθέσει την προσφορά του, στο κεντρικό πρωτόκολλο του Υπουργείου Ψηφιακής Διακυβέρνησης (Φραγκούδη 11 και Αλ. Πάντου, 1ος όροφος, Τ.Κ. 101 63, Καλλιθέα Αττικής), σε σφραγισμένο φάκελο με την ένδειξη **«Προσφορά για την σύναψη σύμβασης για την παροχή υπηρεσιών Ιατρού Εργασίας, για την κάλυψη των αναγκών του Υπουργείου Ψηφιακής Διακυβέρνησης, για χρονικό διάστημα ενός (1) έτους»** και την επισήμανση «Να ανοιχθεί μόνο από την αρμόδια Υπηρεσία/Επιτροπή Αξιολόγησης» το αργότερο μέχρι την **Δευτέρα, 31/08/2020 και ώρα 14:00μμ.**

Προσφορές που υποβληθούν μετά την ως άνω ημερομηνία και ώρα θεωρούνται **ΕΚΠΡΟΘΕΣΜΕΣ**, δεν αποσφραγίζονται και επιστρέφονται σφραγισμένες.

* Στο **επισυναπτόμενο** παράρτημα, το οποίο αποτελεί αναπόσπαστο μέρος της παρούσας πρόσκλησης, περιγράφονται λεπτομερώς οι τεχνικές απαιτήσεις για τις ανωτέρω υπηρεσίες.
* Στις προσφορές θα πρέπει να υποβάλλεται πιστοποίηση από τον ιατρικό σύλλογο περί κατοχής και άσκησης των καθηκόντων του ιατρού εργασίας.
* Στην περίπτωση υποβολής προσφοράς εκ μέρους ΕΞ.Υ.Π.Π. θα πρέπει να κατατεθεί επιπλέον και η άδεια λειτουργίας αυτής, καθώς και υπεύθυνη δήλωση ότι διαθέτει το αναγκαίο προσωπικό με την απαιτούμενη επιστημονική εξειδίκευση και σε ικανό αριθμό, καθώς επίσης και τα απαιτούμενα μέσα ή εξοπλισμό ώστε να πληρούνται οι προϋποθέσεις τις κείμενης νομοθεσίας για το σκοπό αυτό.
* Οι υποψήφιοι θα πρέπει επίσης στις προσφορές τους να δηλώνουν οποιαδήποτε άλλη λεπτομέρεια ή πληροφορία που αφορά στις συγκεκριμένες υπηρεσίες.
* Κριτήριο ανάθεσης είναι η πλέον συμφέρουσα από οικονομική άποψη προσφορά **μόνο βάσει τιμής.**

**Μετά την αξιολόγηση των προσφορών**, η αναθέτουσα αρχή ειδοποιεί **εγγράφως** τον προσφέροντα, στον οποίο πρόκειται να γίνει η κατακύρωση **(«προσωρινό ανάδοχο»)**, να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, **τα αποδεικτικά έγγραφα νομιμοποίησης**, και τα πρωτότυπα ή αντίγραφα που εκδίδονται, σύμφωνα με τις διατάξεις του άρθρου 1 του ν. 4250/2014 (Α΄ 74) όλων των δικαιολογητικών κατακύρωσης, ως απόδειξη **της μη ύπαρξης** **λόγων αποκλεισμού**, όπως αναφέρονται στο άρθρο 73 του ν. 4412/2016 και ειδικότερα:

**1)** Απόσπασμα σχετικού μητρώου, **όπως ποινικό μητρώο**, ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Η υποχρέωση προσκόμισης του αφορά στον νόμιμο εκπρόσωπο της εταιρείας και σε όλα τα μέλη του Δ.Σ. της εταιρείας (σε περίπτωση Α.Ε.). Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση αφορά στους διαχειριστές. Τα εν λόγω δικαιολογητικά θα πρέπει να έχουν εκδοθεί **έως τρεις (3) μήνες πριν από την υποβολή τους.**

**2)** Πιστοποιητικά που εκδίδονται από την αρμόδια αρχή από το οποίο να προκύπτει ότι ο προσωρινός ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές σας υποχρεώσεις (**ήτοι ασφαλιστική και φορολογική ενημερότητα**). Τα εν λόγω δικαιολογητικά θα πρέπει **να είναι σε ισχύ κατά το χρόνο υποβολής τους**, άλλως, στην περίπτωση που δεν αναφέρεται χρόνος ισχύος, να έχουν εκδοθεί έως τρεις (3) μήνες πριν από την υποβολή τους.

**3)** Πιστοποιητικό που εκδίδεται από την αρμόδια αρχή από το οποίο να προκύπτει ότι ο προσωρινός ανάδοχος δεν τελεί σε μία από τις ακόλουθες καταστάσεις: **υπό πτώχευση ή έχετε υπαχθεί σε διαδικασία εξυγίανσης ή ειδικής εκκαθάρισης ή τελείτε υπό αναγκαστική διαχείριση από εκκαθαριστή ή από το δικαστήριο ή έχετε υπαχθεί σε διαδικασία πτωχευτικού συμβιβασμού ή έχετε αναστείλει τις επιχειρηματικές σας δραστηριότητες ή ότι βρίσκεστε σε οποιαδήποτε ανάλογη κατάσταση** προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Τα εν λόγω δικαιολογητικά θα πρέπει να έχουν εκδοθεί **έως τρεις (3) μήνες πριν από την υποβολή τους.**

**4)** Όλα τα απαραίτητα νομιμοποιητικά έγγραφα για **την απόδειξη της νόμιμης σύστασης και εκπροσώπησής** του προσωρινού αναδόχου. Τα δικαιολογητικά που αφορούν τα αποδεικτικά ισχύουσας εκπροσώπησης θα πρέπει να έχουν εκδοθεί **έως** **τριάντα (30) εργάσιμες ημέρες πριν από την υποβολή τους.**

 **Η Υπηρεσιακή Γραμματέας του**

 **Υπουργείου Ψηφιακής Διακυβέρνησης**

 **Ευτυχία Δημητρίου**

**Κοινοποίηση:**

Γενική Διεύθυνση Οικονομικών και Διοικητικών Υπηρεσιών

Διεύθυνση Ανθρωπίνου Δυναμικού

Διεύθυνση Προμηθειών και Διοικητικής Μέριμνας

Τμήμα Ανθρωπίνου Δυναμικού

Τμήμα Διαγωνισμών και Συμβάσεων

**ΠΑΡΑΡΤΗΜΑ: ΤΕΧΝΙΚΕΣ ΑΠΑΙΤΗΣΕΙΣ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ**

Στο Υπουργείο Ψηφιακής Διακυβέρνησης απασχολούνται συνολικά εφτακόσιοι (700) εργαζόμενοι και πιο συγκεκριμένα:

|  |  |  |  |  |  |
| --- | --- | --- | --- | --- | --- |
| **Υπηρεσία** | **Τόπος παροχής Υπηρεσιών**  | **Αριθμός εργαζομένων** | **Κατηγορία εργασίας, βάσει του ν.3850/2010 (ΚΑΤΗΓΟΡΙΑ Α, Β. Γ)** | **Ώρες ετήσιας απασχόλησης ανά εργαζόμενο** | **Ελάχιστες απαιτούμενες συνολικές ώρες Ιατρού Εργασίας**  |
| **Υπουργείο Ψηφιακής Διακυβέρνησης** | Κεντρική Υπηρεσία Φραγκούδη 11 & Αλ. Πάντου | 366 | Γ | 0,4 | 146,4 |
| Φιλοτελικό Μουσείο, Φωκιανού 2, Αθήνα | 6 | Γ | 0,4 | 2,4 |
| ΓΓΠΣΔΔ – Χανδρή 1 και Θες/νίκης, Μοσχάτο | 300 | Γ | 0,4 | 120 |
| ΔΛΟΣΕΛΥ – Τατοϊου 96, Αχαρνές | 28 | Β | 0,6 | 16,8 |
| **Σύνολο:** | **700** |  |  | **285,6** |

**Περιγραφή Καθηκόντων του Ιατρού Εργασίας:**

Ο Ιατρό Εργασίας οφείλει να παρέχει τις υπηρεσίες του, **σύμφωνα με τα οριζόμενα στο ν. 3850/2010 (Α’ 84)** και ειδικότερα στα καθήκοντα του περιλαμβάνονται:

**Συμβουλευτικές αρμοδιότητες**

 1. Ο ιατρός εργασίας παρέχει υποδείξεις και συμβουλές στον εργοδότη, στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14 του ν. 3850/2010. Ο εργοδότης λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.

 2. Ο ιατρός εργασίας συμβουλεύει σε θέματα:

 α) σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων,

 β) λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού,

γ) φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας,

δ) οργάνωσης υπηρεσίας παροχής πρώτων βοηθειών,

ε) αρχικής τοποθέτησης και αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμη και με υπόδειξη αναμόρφωσης της θέσης εργασίας.

 3. Ο ιατρός εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου.

**Αρμοδιότητες επίβλεψης της υγείας των εργαζομένων**

1. Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψη τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Ε.Υ.Α.Ε., όταν τούτο δεν ορίζεται από το νόμο. Μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλότητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη.

2. Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για το σκοπό αυτό:

α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους,

β) επεξηγεί την αναγκαιότητα της σωστής χρήσης των ατομικών μέτρων προστασίας,

γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών,

δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψης τους,

ε) παρέχει επείγουσα θεραπεία σε περίπτωση ατυχήματος ή αιφνίδιας νόσου.

στ) Εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της νομαρχίας, όπου εδρεύει η επιχείρηση.

3. Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο.

4. Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία.

5. Ο ιατρός εργασίας πρέπει να ενημερώνεται από τον εργοδότη και τους εργαζομένους για οποιοδήποτε παράγοντα στο χώρο εργασίας που έχει επίπτωση στην υγεία.

6. Η Επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι` αυτούς και πρέπει να γίνεται κατά τη διάρκεια των ωρών εργασίας τους.

7. Ο ιατρός εργασίας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζομένους. Τυχόν διαφωνία του με τον εργοδότη, για θέματα της αρμοδιότητας του, δεν μπορεί να αποτελέσει λόγο καταγγελίας της σύμβασης του. Σε κάθε περίπτωση η απόλυση του ιατρού εργασίας πρέπει να είναι αιτιολογημένη.

8. Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον η επιχείρηση δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές Ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη.

9. Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.

10. Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν Αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητας του για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.

11. Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου 10 τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. **2472/1997** "Προστασία του ατόμου από την επεξεργασία δεδομένων προσωπικού χαρακτήρα" (ΦΕΚ 50/Α`) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το **άρθρο 23** του ν. **2472/1997**.

**Συνεργασία του ιατρού εργασίας με τον τεχνικό ασφαλείας**

1.Ο ιατρός εργασίας και ο τεχνικός ασφάλειας και υποχρεούνται κατά την εκτέλεση του έργου τους να συνεργάζονται, πραγματοποιώντας κοινούς ελέγχους των χώρων εργασίας.

2. Ο ιατρός εργασίας και ο τεχνικός ασφάλειας οφείλουν, κατά την εκτέλεση των καθηκόντων τους, να συνεργάζονται με την Ε.Υ.Α.Ε. ή τον αντιπρόσωπο των εργαζομένων.

 3. Ο ιατρός εργασίας και ο τεχνικός ασφάλειας οφείλουν να παρέχουν συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα.

 4. Αν ο εργοδότης διαφωνεί με τις γραπτές υποδείξεις και συμβουλές του ιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

**Προσόντα Ιατρού Εργασίας:**

Ο Ιατρός Εργασίας πρέπει να κατέχει και να ασκεί την ειδικότητα της ιατρικής της εργασίας, όπως αυτή πιστοποιείται από τον οικείο ιατρικό σύλλογο. Προς απόδειξη αυτού οι υποψήφιοι **οφείλουν να υποβάλλουν με την προσφορά τους** πιστοποίηση από τον ιατρικό σύλλογο ότι κατέχουν και ασκούν τα καθήκοντα του ιατρού εργασίας.

Στην περίπτωση που οι υπηρεσίες ιατρού εργασίας παρέχονται από **Εξωτερικές Υπηρεσίες Προστασίας και Πρόληψης (ΕΞ.Υ.Π.Π.)** τότε **υποβάλλονται με την προσφορά**:

**α)** Άδεια λειτουργίας, εν ισχύ της ΕΞ.Υ.Π.Π.

**β)** Υπεύθυνη Δήλωση ότι διαθέτει το αναγκαίο προσωπικό με την απαιτούμενη επιστημονική εξειδίκευση και σε ικανό αριθμό, καθώς επίσης και τα απαιτούμενα μέσα ή εξοπλισμό ώστε να πληρούνται οι προϋποθέσεις τις κείμενης νομοθεσίας για το σκοπό αυτό

Εφόσον από την παρούσα διαγωνιστική διαδικασία ο ανάδοχος που θα προκύψει είναι ΕΞ.Υ.Π.Π. αυτή υποχρεούται να τηρεί φάκελο για το Υπουργείο Ψηφιακής Διακυβέρνησης με το οποίο θα συμβληθεί. Στο φάκελο καταχωρούνται αντίγραφα κάθε υπόδειξης, έρευνας, μέτρησης ή εξέτασης που σχετίζεται με το Υπουργείο. Οι καταχωρήσεις αυτές πρέπει να καταγράφονται από την ΕΞ.Υ.Π.Π. και στα βιβλία, τα οποία υποχρεούται να τηρεί το Υπουργείο.

Η ΕΞ.Υ.Π.Π. τηρεί αναλυτικά δελτία παρουσίας κάθε ιατρού εργασίας με το χρόνο απασχόλησης τους στην Αναθέτουσα Αρχή, συγκεντρωτικό πίνακα των οποίων υποβάλλει στην αρμόδια Γενική Διεύθυνση του Υπουργείου Εργασίας και Κοινωνικής Ασφάλισης το πρώτο δεκαπενθήμερο κάθε εξαμήνου. Επίσης συντάσσουν ετήσια έκθεση δραστηριοτήτων την οποία υποβάλλουν στην παραπάνω Γενική Διεύθυνση το πρώτο δίμηνο κάθε έτους.

Ανάλογες υποχρεώσεις με αυτές της προηγούμενης παραγράφου έχουν και τα άτομα εκτός των επιχειρήσεων που αναλαμβάνουν καθήκοντα ιατρού εργασίας.

Το προσωπικό της ΕΞ.Υ.Π.Π. υποχρεούται να τηρεί το επιχειρησιακό απόρρητο, που αφορά τόσο την ίδια όσο και την Αναθέτουσα Αρχή.

**Τόπος παροχής των υπηρεσιών:**

Ο Ανάδοχος οφείλει να παρέχει τις υπηρεσίες τους στις εγκαταστάσεις του Υπουργείου Ψηφιακής Διακυβέρνησης όπως αυτές περιγράφονται στον πίνακα του παρόντος παραρτήματος.

**Εμπιστευτικότητα και Προστασία Δεδομένων:**

Ο Ανάδοχος δεν δύναται να προβαίνει σε δημόσιες δηλώσεις σχετικά με το Έργο χωρίς την προηγούμενη συναίνεση της Αναθέτουσας Αρχής, εκτός από τις περιπτώσεις, που υπαγορεύονται από τις Αρχές, π.χ. το Χρηματιστήριο, και την τυχόν συμμετοχή του Αναδόχου σε άλλους διαγωνισμούς, ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στην Αναθέτουσα Αρχής και δεν δεσμεύει την Αναθέτουσα Αρχή με κανένα τρόπο χωρίς την προηγούμενη γραπτή του συναίνεση.

Όλα τα πληροφοριακά στοιχεία της Αναθέτουσας Αρχής, που θα περιέλθουν στην αντίληψη του Αναδόχου γραπτώς και προφορικώς κατά την υλοποίηση του Έργου αυτού θεωρούνται εμπιστευτικά και δεν επιτρέπεται να γνωστοποιηθούν ή δημοσιοποιηθούν. Ενδεικτικά πληροφορίες σχετικές: με τη λειτουργία των χώρων και συστημάτων, την εσωτερική οργάνωση, προσωπικά δεδομένα υπαλλήλων, δεδομένα επιχειρήσεων, επαγγελματιών και γενικά οικονομικών και επαγγελματικών φορέων θα πρέπει να διατηρούνται εμπιστευτικές.

Ο Ανάδοχος και η Αναθέτουσα Αρχή κρατούν μυστική κάθε πληροφορία, που περιέρχεται στην αντίληψή τους από την εκτέλεση της Σύμβασης και δεν αποκαλύπτουν τέτοιες πληροφορίες σε τρίτα πρόσωπα, ενώ ο Ανάδοχος επιβάλλει αυτή την υποχρέωση στους υπεργολάβους του και στους, καθ’ οιονδήποτε τρόπο μετ’ αυτού, συνδεόμενους για την εκτέλεση του παρόντος Έργου.

Ο Ανάδοχος και η Αναθέτουσα Αρχή αποκαλύπτουν εμπιστευτικές πληροφορίες σε όσους υπαλλήλους ασχολούνται άμεσα με το περιεχόμενο της Σύμβασης και διασφαλίζουν ότι αυτοί οι υπάλληλοι γνωρίζουν και δεσμεύονται με τις υποχρεώσεις εχεμύθειας. Ο Ανάδοχος μεταφέρει αυτές τις υποχρεώσεις στους υπεργολάβους του και στους, καθ’ οιονδήποτε τρόπο μετ’ αυτού, συνδεόμενους για την εκτέλεση του παρόντος Έργου.

Σε κάθε περίπτωση απαγορεύεται η χρήση ή εκμετάλλευση των πληροφοριών, οι οποίες είναι εμπιστευτικές και περιέχονται σε κάθε είδους υλικό, που η Αναθέτουσα Αρχή θα παραδώσει στον Ανάδοχο, για σκοπούς διαφορετικούς από την εκτέλεση της Σύμβασης.

Καθ' όλη την διάρκεια της Σύμβασης και μετά την λήξη ή λύση αυτής, ο Ανάδοχος υποχρεούται να λαμβάνει όλα τα απαραίτητα μέτρα για την διασφάλιση του απορρήτου των πληροφοριών και την ακεραιότητά τους, να τηρεί αυτές εμπιστευτικές και να μη γνωστοποιήσει σε οποιονδήποτε τρίτο, οποιαδήποτε έγγραφα ή πληροφορίες, που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του.

Ο Ανάδοχος δεν δύναται να μεταβάλλει, διαγράψει πληροφορίες της Αναθέτουσας Αρχής χωρίς την προηγούμενη έγγραφη ρητή άδεια από τον Υπεύθυνο Έργου και τη σύμφωνη γνώμη της αρμόδιας Οργανικής Μονάδας Ασφάλειας.

Μετά την ολοκλήρωση των εργασιών, ο Ανάδοχος επιστρέφει όλες τις πληροφορίες της Αναθέτουσας Αρχής και διαγράφει αυτές από τα υπολογιστικά συστήματα και φορητά αποθηκευτικά μέσα του.

Ο Ανάδοχος υποχρεούται να ακολουθεί κάθε επιπλέον έγγραφη οδηγία ή ενημέρωση για την ασφάλεια των πληροφοριών που θα δοθεί από την Αναθέτουσα Αρχή.

Επίσης θέτει στη διάθεση της αρμόδιας Οργανικής Μονάδας της Αναθέτουσας Αρχής κάθε απαραίτητη πληροφορία σχετικά με τα μέτρα που λαμβάνει για την τήρηση των υποχρεώσεων που περιγράφονται στο άρθρο αυτό, επιτρέπει και διευκολύνει τους ελέγχους σε οποιονδήποτε προσωπικό υπολογιστή ή φορητό αποθηκευτικό μέσο του που βρίσκεται στην υπηρεσία για λόγους ασφαλείας και προστασίας των πληροφοριακών συστημάτων και των δεδομένων τους.

Επίσης ο Ανάδοχος αναλαμβάνει την υποχρέωση να τηρεί όλες τις προϋποθέσεις προστασίας δεδομένων προσωπικού χαρακτήρα, όπως αυτές προσδιορίζονται στην κείμενη νομοθεσία και οφείλει αποζημίωση στην Αναθέτουσα Αρχή για οποιαδήποτε ζημία, θετική ή αποθετική άμεση ή έμμεση προκύψει από την παράβαση της σχετικής νομοθεσίας.

Ο Ανάδοχος αναλαμβάνει την υποχρέωση να διασφαλίζει όλα τα πληροφοριακά στοιχεία στους χώρους, που θα προσδιορίζονται στην Σύμβαση και στους ανθρώπους, που ασχολούνται με το Έργο, αποκλειόμενης της διαφυγής, διαρροής ή μεταφοράς σε άλλα άτομα, χώρους ή εταιρείες. Ο Ανάδοχος υποχρεούται να ενημερώνει την Αναθέτουσα Αρχή για τα λαμβανόμενα, στην κατεύθυνση αυτή μέτρα.

Εάν οποιαδήποτε στιγμή, υπάρξουν ενδείξεις ότι έχουν διαρρεύσει ή πρόκειται να διαρρεύσουν πληροφορίες, ο Ανάδοχος υποχρεούται να ενημερώνει άμεσα, το αργότερο εντός είκοσι τεσσάρων (24) ωρών, την αρμόδια Οργανική Μονάδα της Αναθέτουσας Αρχής. Ειδικότερα, ο Ανάδοχος υποχρεούται, ως ενεργών την επεξεργασία δεδομένων προσωπικού χαρακτήρα, να εκτελεί την εργασία κατ΄ εντολή της Αναθέτουσας Αρχής, και βαρύνεται αναλόγως με όλες τις υποχρεώσεις της Αναθέτουσας Αρχής, που προκύπτουν από τις διατάξεις της Ελληνικής και Κοινοτικής Νομοθεσίας για την προστασία δεδομένων προσωπικού χαρακτήρα (διατάξεις Κανονισμού (ΕΕ) 2016/679 και του Ν. 2472/1997, εφόσον αυτές δεν αντίκεινται στις διατάξεις του Κανονισμού), όπως αυτή ισχύει. Σε κάθε περίπτωση παράβασης των ως άνω υποχρεώσεων του Αναδόχου, πέραν από τα ειδικά προβλεπόμενα στη διακήρυξη ή τη Σύμβαση, ισχύουν και οι κυρώσεις του ισχύοντος νομικού πλαισίου.

Σε περίπτωση που υπάρξει διαρροή πληροφοριών, η οποία οφείλεται σε πράξη ή παράλειψη του Αναδόχου ή/και των μελών της Ομάδας Έργου, η Αναθέτουσα Αρχή διατηρεί το δικαίωμα να κάνει χρήση των διατάξεων «περί πνευματικής ιδιοκτησίας», να κοστολογήσει και να απαιτήσει πληρωμή για όλες τις άμεσες και έμμεσες, θετικές ή αποθετικές ζημιές, που θα έχει κατά περίπτωση υποστεί, καθώς επίσης και να προβεί στην καταγγελία της Σύμβασης, εξαιτίας υπαιτιότητας του Αναδόχου, κηρύσσοντάς τον έκπτωτο.

Οι όροι της Σύμβασης δεσμεύουν τον Ανάδοχο και μετά τη ολοκλήρωση των εργασιών ή την λύση για οποιονδήποτε λόγο της σύμβασης.

**Χρόνος παροχής των υπηρεσιών**

Η διάρκεια της σύμβασης ορίζεται σε **ένα (1) έτος**, από την ημερομηνία υπογραφής της σύμβασης.

**Τρόπος πληρωμής:**

Η πληρωμή του αναδόχου θα πραγματοποιείται, σε ευρώ, με μηνιαία καταβολή της αξίας των υπηρεσιών που παρασχέθηκαν κατά τον εκάστοτε προηγούμενο της πληρωμής μήνα, μετά την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή και μετά την οριστική παραλαβή των εργασιών μηνός από την αρμόδια επιτροπή παραλαβής. Στην πληρωμή του αναδόχου θα γίνεται παρακράτηση των νόμιμων κρατήσεων και του φόρου εισοδήματος 8%.